CELEX: 52002SC0223
Language: fi
Date: 2002-03-05 00:00:00
Title: Suositus: neuvoston päätös Euroopan kulttuuripääkaupungin nimeämisestä vuodeksi 2005

Avis juridique important

|

52002SC0223

Suositus: neuvoston päätös Euroopan kulttuuripääkaupungin nimeämisestä vuodeksi 2005  /* SEK/2002/0223 lopull. */  

Suositus: NEUVOSTON PÄÄTÖS Euroopan kulttuuripääkaupungin nimeämisestä vuodeksi 2005(komission esittämä)PERUSTELUTEuroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25. toukokuuta 1999 tehdyssä Euroopan parlamentin ja neuvoston päätöksessä 1419/1999/EY vahvistetaan menettely, jolla Euroopan kulttuuripääkaupunki nimetään vuodesta 2005 lähtien. Päätöstä sovelletaan nyt ensimmäistä kertaa Euroopan kulttuuripääkaupungin nimeämiseksi Irlannista vuodeksi 2005. Vuosina 2005-2019 kukin jäsenvaltio voi päätöksen 1419/1999/EY liitteessä I vahvistetussa järjestyksessä ehdottaa vuorollaan yhtä tai useampaa kaupunkia Euroopan kulttuuripääkaupungiksi. Päätöksen 1419/1999/EY 2 artiklan mukaan menettely käsittää seuraavat vaiheet:1) vuorossa oleva jäsenvaltio toimittaa ehdotuksensa Euroopan parlamentille, neuvostolle, komissiolle ja alueiden komitealle viimeistään neljä vuotta ennen tapahtumaa2) riippumattomista asiantuntijoista koostuva valintalautakunta antaa toiminnan tavoitteiden perusteella laaditun kertomuksen tehdyistä ehdotuksista Euroopan parlamentille, neuvostolle ja komissiolle3) kun kertomus on toimitettu, Euroopan parlamentti voi antaa lausunnon ehdotuksista kolmen kuukauden kuluessa4) komissio antaa neuvostolle suosituksen, jossa otetaan huomioon valintalautakunnan kertomus ja Euroopan parlamentin lausunto5) neuvosto nimeää virallisesti Euroopan kulttuuripääkaupungin.Irlannin ehdotti säädetyllä tavalla vuoden 2000 loppuun mennessä Euroopan yhteisöjen toimielimille neljää kaupunkia, jotka olivat Cork, Galway, Limerick ja Waterford. Valintalautakunta antoi arviointikertomuksensa syyskuussa 2001. Euroopan parlamentti antoi lausuntonsa 11. joulukuuta 2001.Kertomuksensa johtopäätöksessä valintalautakunta tukee Corkin nimeämistä. Lautakunta ei kuitenkaan ole tyytyväinen joihinkin piirteisiin Corkin ehdotuksessa. Kertomuksessa tähdennetään, että Corkin on kehitettävä toimintaansa edelleen tietyiltä osin, jotta päätöksen 1419/1999 1 artiklassa ja liitteessä II esitetyt kriteerit täyttyvät. Valintalautakunta korostaa erityisesti, että parannuksia on tehtävä, jotta tapahtumasta tulisi Euroopan laajuinen. Valintalautakunta toteaa myös, että joitain toimia on harkittava uudelleen, ja ehdottaa, että hyväksytyksi tullessaan Corkilta pyydetään raportti, jossa kaupunki tekee selkoa edistymisestään valintalautakunnan yksilöimien ongelmien poistamisessa.Myös Euroopan parlamentin lausunnossa tuetaan Corkin nimeämistä Euroopan kulttuuripääkaupungiksi vuodeksi 2005. Euroopan parlamentti korostaa lausunnossaan lisäksi, että asianmukaisia toimia tarvitaan tapahtuman eurooppalaisen ulottuvuuden lisäämiseksi. Parlamentti ehdottaa, että tapahtuman järjestelyistä vastaavien viranomaisten kanssa ryhdytään keskusteluihin, jotta voidaan varmistaa, että tapahtuma tuottaa yhteisön lisäarvoa.Komission mielestä huomautukset on otettava vakavasti, jotta tapahtuman eurooppalaista merkitystä voidaan vahvistaa. Komissio aikookin siksi järjestää Corkin viranomaisten kanssa tapaamisen, johon neuvosto ja Euroopan parlamentti ottavat osaa.Lisäksi Euroopan parlamentti kehottaa komissiota panemaan täytäntöön 6 artiklan toisen kohdan tulevan laajentumisen kannalta tarpeellisten muutosten osalta.Suositus: NEUVOSTON PÄÄTÖS Euroopan kulttuuripääkaupungin nimeämisestä vuodeksi 2005EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY, [1][1]  EYVL L 166, 1.7.1999, s. 1.ottaa huomioon valintalautakunnan kertomuksen, jonka Euroopan parlamentti, neuvosto ja komissio saivat 28 päivänä syyskuuta 2001,ottaa huomioon Euroopan parlamentin 11 päivänä joulukuuta 2001 antaman lausunnon,sekä katsoo, ettänimetyn kaupungin olisi toteutettava tarvittavat toimenpiteet, jotta voidaan varmistaa päätöksen 1419/1999/EY 1 ja 5 artiklan tehokas täytäntöönpano,ON PÄÄTTÄNYT SEURAAVAA:1 artiklaCorkin kaupunki nimetään Euroopan kulttuuripääkaupungiksi vuodeksi 2005.2 artiklaCorkin kaupungin on toteutettava tarvittavat toimenpiteet varmistaakseen päätöksen 1419/1999/EY 1 ja 5 artiklan tehokkaan täytäntöönpanon.Tehty Brysselissä,Neuvoston puolestaPuheenjohtaja